text: [{"text_idx": "#000002", "text": "Hvat er ti\u0301tt IQ? Eg veit ikki, hvat mi\u0301tt er, men havi heldur ikki ein sto\u0301ran t\u00f8rv a\u0301 at vita ta\u00f0. Ta\u00f0 munnu ikki vera no\u0301gv \u201cvanlig\u201d fo\u0301lk, sum vita, hvat si\u0301tt IQ er, men vit vita um fleiri menn og kvinnur, sum hava eitt o\u0301metaliga h\u00f8gt IQ, i\u00f0 merkir, at tey eru sera klo\u0301k."}, {"text_idx": "#000004", "text": "Hvat ta\u00f0 er, sum ger, at fo\u0301lk eru klo\u0301kari enn ta\u00f0 vanliga, er treyta\u00f0 av i\u0301legum, og so kann umhv\u00f8rvi\u00f0 eisini sp\u00e6la ein sto\u0301ran leiklut. Men ta\u00f0 kunnu vera no\u0301gvar fra\u0301grei\u00f0ingar av vi\u0301sdo\u0301mi. Tu\u0301 kanst ganga i\u0301 sku\u0301la ein sto\u0301ran part av ti\u0301num li\u0301vi, og l\u00e6ra um alt fra\u0301 at dividera, um kendar heimspekingar, at tulka yrkingar, l\u00e6ra um li\u0301vi\u00f0 hja\u0301 Freud og at finna x. Krav er i\u0301 F\u00f8royum, at b\u00f8rn skulu ganga i\u0301 1. til 9. flokk, og si\u0301\u00f0ani fara tey flestu i\u0301 student, handilssku\u0301la ella tekniska sku\u0301la. Eftir ta\u00f0 er eisini meira enn vanligt, at f\u00f8royskur ungdo\u0301murin fer til Danmarkar ella onnur lond at lesa vi\u0301\u00f0ari i\u0301 3-5 a\u0301r, ja, summi ennta\u0301 longri, og ta\u0301 eigur tu\u0301 at vera sera vi\u0301s/ur. Ella?"}, {"text_idx": "#000005", "text": "Ymiskt er, hvat vit duga. Summum fellur l\u00e6ttari at gera ymiskt vi\u00f0 hondunum, i\u0301me\u00f0an onnur duga betri at rokna ella skriva. Ta\u0301 man eitt nu\u0301 gongur i\u0301 fo\u0301lkasku\u0301la, fa\u0301a n\u00e6mingarnir eina uppga\u0301vu at loysa, og si\u0301\u00f0ani skal l\u00e6rarin geva pro\u0301vtal fyri avriki\u00f0. Ta\u00f0 er ein uppga\u0301va, sum ver\u00f0ur givin, og skulu allir n\u00e6mingarnir loysa ta somu, ho\u0301ast n\u00e6mingarnir eru ymiskir, solei\u00f0is sum teir hugsa. Ti\u0301 kann vera torf\u00f8rt at siga, hv\u00f8r er klo\u0301kur og hv\u00f8r ikki er, ta\u0301 vit \u00f8ll eru so ymisk og hava ymiskar eginleikar og a\u0301hugama\u0301l. Einstein seg\u00f0i einafer\u00f0:"}, {"text_idx": "#000009", "text": "Ju\u0301, vi\u0301sdo\u0301mur ver\u00f0ur heilt vi\u0301st tosa\u00f0 um i\u0301 Bi\u0301bliuni. Men vi\u0301sdo\u0301murin ver\u00f0ur ly\u0301stir uppa\u0301 ymsar ma\u0301tar. Ta\u00f0 fyrsta, sum kemur til hugs, ta\u0301 tosa\u00f0 ver\u00f0ur um vi\u0301sdo\u0301m, er vitan. At lesa og minnast ta\u00f0, man hevur lisi\u00f0, ju\u0301 meira tu\u0301 veist, ju\u0301 klo\u0301kari ert tu\u0301. Men hvat so vi\u00f0, hvussu vit liva okkara li\u0301v? Vi\u0301sdo\u0301mur kann eisini vera, at tu\u0301 dugir at vera go\u0301\u00f0ur vi\u00f0 n\u00e6sta ti\u0301n, og at tu\u0301 ert ein fyrimynd fyri onnur menniskju, vi\u00f0 ta\u00f0 at tu\u0301 millum anna\u00f0 ert ein go\u0301\u00f0 hja\u0301lp, ta\u0301 a\u0301 stendur, at tu\u0301 veitst, hvat tu\u0301 skalt siga, ta\u0301 tu\u0301 skalt siga ta\u00f0, ella at tu\u0301 veitst, n\u00e6r tu\u0301 skalt tiga. Jesus bo\u00f0a\u00f0i fra\u0301 um k\u00e6rleika, ta\u0301 hann gekk her a\u0301 j\u00f8r\u00f0ini, hann tosa\u00f0i no\u0301gv um at elska si\u0301n n\u00e6sta sum sja\u0301lvan seg og um at hugsa gott um onnur, um heldur at vera ein hja\u0301lpandi hond enn ein spillandi tunga."}, {"text_idx": "#000010", "text": "I\u0301 Matteus 22,35\u201339 stendur: \u201dMeistari, hvat er hitt sto\u0301ra bo\u00f0i\u00f0 i\u0301 lo\u0301gini? \u201dMen hann seg\u00f0i vi\u00f0 hann: \u201dTu\u0301 skalt elska Harran, Gud ti\u0301n, av \u00f8llum hjarta ti\u0301num og av allari sa\u0301l ti\u0301ni og av \u00f8llum huga ti\u0301num!\u201d Hetta er hitt sto\u0301ra og fyrsta bo\u00f0i\u00f0. Men eitt anna\u00f0 er enn, i\u00f0 er hesum li\u0301kt: \u201dTu\u0301 skalt elska n\u00e6sta ti\u0301n sum sja\u0301lvan teg!\u201d"}, {"text_idx": "#000011", "text": "No\u0301gv stendur i\u0301 Bi\u0301bliuni um at elska n\u00e6sta si\u0301n. Tu\u0301 skalt ikki bert elska hann eitt sindur, men sum sja\u0301lvan teg. Mong h\u00f8vdu nokk hildi\u00f0, at ta\u00f0 at elska n\u00e6stan ikki er ta\u00f0 sama sum at vera klo\u0301k/ur, men heldur ein eginleiki, i\u00f0 er go\u0301\u00f0ur at hava, og alney\u00f0ugur, um tu\u0301 skalt vera eitt gott menniskja."}, {"text_idx": "#000012", "text": "Men vi\u0301sdo\u0301mur er ikki bert, hvat vit vita, heldur hvussu vit fara vi\u00f0 \u00f8\u00f0rum, sum vit liva saman vi\u00f0 her a\u0301 j\u00f8r\u00f0ini."}, {"text_idx": "#000014", "text": "Ta\u00f0 kunnu vera dagar, ta\u0301 vit koma i\u0301 st\u00f8\u00f0ur, har vit ikki vita, hvussu vit skulu bera okkum at. Vit kunnu hava no\u0301gva vitan um \u00f8ll li\u0301vsins vi\u00f0urskifti, men kunnu ikki seta okkum inn i\u0301 ta\u00f0, fyrr enn vit sja\u0301lv hava veri\u00f0 i\u0301gj\u00f8gnum ta\u00f0. Ta\u00f0 kann vera l\u00e6tt at gera s\u00e6r eina fatan av, hvussu ta\u00f0 til d\u00f8mis er at missa ein k\u00e6ran, men vit vita ikki, hvussu sorgin kennist, fyrrenn vit sja\u0301lv hava m\u00f8tt henni. Vit l\u00e6ra fra\u0301 ungum av at fyrireika okkum til allar m\u00f8guligar st\u00f8\u00f0ur, i\u00f0 vit kunnu koma u\u0301t fyri i\u0301 li\u0301vinum, men torf\u00f8rt kann vera at vita, hvat vit gera i\u0301 einari ny\u0301ggjari st\u00f8\u00f0u, i\u00f0 vit ikki hava veri\u00f0 u\u0301t fyri a\u0301\u00f0ur. Ta\u0301 er hent at hava ein go\u0301\u00f0an vin i\u0301 himli at heita a\u0301 og spyrja um ra\u0301\u00f0. Hesi ra\u0301\u00f0 fra\u0301 Gudi kunnu koma i\u0301 alskyns skapum og litum, sum vit ikki h\u00f8vdu i\u0301mynda\u00f0 okkum, og ta\u0301 er ty\u0301dningarmiki\u00f0, at vit duga at lurta, at taka i\u0301mo\u0301ti ti\u0301 stu\u00f0li, sum Gud gevur okkum, ta\u0301 a\u0301 stendur og okkum t\u00f8rvar vitan um, hvussu vit skulu gera."}, {"text_idx": "#000027", "text": "Gamalt handrit fortelur um forfall hja\u0301 kristindo\u0301minum i\u0301 F\u00f8royum"}, {"text_idx": "#000028", "text": "Ta\u0301 eg fyri stuttum vitja\u00f0i Landsbo\u0301kasavni\u00f0, kom eg fram a\u0301 eitt gamalt handrit fra\u0301 1845. Ta\u00f0 var tann eftirl\u00f8nti presturin Jo\u0301han Hendrik Schr\u00f8ter, sum hev\u00f0i skriva\u00f0 greinina vi\u00f0 teirri longu yvirskrift..."}, {"text_idx": "#000032", "text": "Mong okkara stri\u0301\u00f0ast at hoyra Gud, ti\u0301 vit hava l\u00e6rt at lurta\u00f0 a\u0301 ein ha\u0301tt, i\u00f0 kann ver\u00f0a o\u0301gj\u00f8rligur hja\u0301 okkum at arbei\u00f0a vi\u00f0, sigur Pete Greig. Ra\u0301\u00f0leysi grundarin av b\u00f8narr\u00f8rsluni 24-7 lutar vi\u00f0 okkum ..."}]